1.5 Бухгалтерлік есептегі құжат айналымын ұйымдастыру

1.5.1 Құжаттандыру
Бухгалтерлік құжат (лат. documentum – дәлелдеу, куәлік)  дегеніміз шаруашылық әрекеттерді орындау фактісін, оларды орындауға құқықты растайтын немесе жұмысшылардың оларға сеніп берілген құндылықтарға материалды жауапкершілігін бекітетін жазбаша куәлік. 
Кәсіпорынның қаржы-шаруашылық қызметі сан алуан және әр түрлі аруашылық әрекеттерін орындаумен бірге жүреді. Өз кезегінде әрбір шаруашылық әрекеті міндетті түрде орындалған шаруашылық әрекеттері немесе оларды орындауға құқық туралы алғашқы мәліметтері бар есеп құжаттарымен ресімделеді. Есеп құжаттарының объектілері болып өндіріс және сату процестері, сонымен қатар кәсіпорынның өз ішіндегі және одан тыс жеке бөлімшелері мен әр түрлі қаржылық, шаруашылық, есеп айырысу қатынастары табылады. 
Алдын-ала бақылау кәсіпорын басшысының құжаттарға қол қоюы кезінде жүзеге асырылады, өйткені олар орындалған әрекеттер үшңн құжаттарды толтырған жұмысшының жеке жауапкершілігін алады. 
Ағымдғы бақылау алғашқы құжаттардың мәліметтері бойынша қаржы-шаруашылық қызметі есебі мен талдауы процесінде жүргізіледі.
Кезекті бақылау көбінесе құжатты тексеру, аудит нысанында, сонымен қатар есеп қызметкерлерімен бухгалтерлік есепте шаруашылық әрекеттерін бейнелеу кезінде құжаттарды тексеру жолымен жүзеге асырылады.
Құжаттармен құжаттандыру, унификация, стандартизация және құжат айналымы сияқты үғымдары тығыз байланысты. 
Құжаттандыру – шаруашылық құралдарын, міндеттемелер мен шаруашылық әрекеттерін бухгалтерлік құжаттармен ресімдеу әдісі. Әрекет есепте оның растайтын сәйкес құжаттарсыз көрсетілуі сүскін емес. Сондықтан барлық шаруашылық әрекеттерін дұрыс және уақытында ресімдеу бухгалтерлік есептің алғашқы кезеңі болып табылады. 
Құжаттардың унификациясы – бұл меншік нысанынан және ведомстволық қатыстылығынан байланыссыз әр түрлі кәсіпорындарда ұқсас әрекеттерді ресімдеу кезінде пайдалану үшін құжаттардың үлгі нысандарын дайындау. Унификация құжаттарды шағымды етіп және қысқартады, сонымен қатар оларды автоматты өңдеуге дайындайды: бірреттік құжаттарды жинақтау құжаттарымен алмастыру, құжаттарда бар артық көрсеткіштерді жою, бірнеше жеке құжаттарды біріктіру және т.б. 
Құжаттардың стандартизациясы – бұл құжаттарды басу кезінде қағазды тиімді пайдалану үшін мүмкіндік беретін бір тпті құжаттар бланкілерінің бірдей (стандартты) мөлшерлерін жасау. Одан басқа стандартизация құжаттардың бухгалтерлік өдеуін және олардың архивте сақталуын жеңілдетеді. 
Құжаттарды неғұрлым тереңірек игеру және пайдалану үшін құжаттар бухгалтерлік есепте құжаттардың мақсатын сипаттайтын айтарлықтай мәнді белгілері бойынша жіктеледі:
- мақсаты бойынша; 
- құрылу тәртібі бойынша;
- шаруашылық әрекеттердің мазмұны бойынша;
- әрекеттерді бейнелеу әдісі бойынша;
- толтыру жері бойынша; 
- толтыру әдісі бойынша
Құжаттар мақсаты бойынша үкімдік, атқарушы (растаушы), бухгалтерлік толтырылған және аралас болып бөлінеді. 
Үкімдік болып шаруашылық әрекетерді орындауға аналған бұйрық, үкімдерден тұратын құжаттар табылады. Олар әрекетті жүргізуге рұқсат береді, бірақ олардың орындалуын растамайды. Мысалы, бұйрықтар, сенім хаттар, жұмыс нарыдтары, есеп айырысу шотынан ақша қаражаттарын алуға чектер, жабдықтаушыға есеп айырысу шотынан ақша сомаларын аударуға төлем тапсырмасы және т.б. 
Атқарушы (растаушы) құжаттар тек әрекеттердің орындалу фактісін растайды, бухгалтерік жазбаларды растайды және материалдық және ақша қаражаттарын алу, беру және шығындау туралы куәландырады. Мысалы, орындалған шығындарды, материалды жауапты тұлғалардың есебін, сатылған өнімдерге шот-фактуралар, кіріс және шығыс кассалық ордерлерін растайтын негізгі құралдарды қабылдау-беру актілері, түбіртектер, шоттар және т.б.
Бухгалтерлік толтырылған құжаттар шаруашылық әрекеттерін жазуға басқадай құжаттар болмаған жағдайда немесе бухгалтерлік есепте үкімдік және растаушы құжаттарды дайындау мақсатында қызметкерлермен жасалады. Мысалы, жалпы өндірістік және жалпы шаруашылық шығындарды тарату ведомостары, амортизациялық аударымдарды есептеу және тарату ведомостары, жинақтау ведомостары, өнімнің өзіндік құнының калькуляциясы, нормативті өзіндік құннан ауытқуларды есептеу, бухгалтериямен құрылатын әр түрлі анықтамалар мен есеп айырысу түрлері және т.б.
Аралас құжаттар бір уақытта үкімдік және растаушы, үкімдік және бухгалтерлік толтырылған құжаттар қызметтерін атқарады. Мысалы, шығыс кассалық ордерінің бірінші бөлігінде ақшаны беру туралы үкім бар, ал екінші бөлігінде ақшаны алушы мен кассирдің қолдарымен расталынған ақшаны беру ресімделеді; материалдық құндылықтарды босату накладнойы қоймадан цехқа материалдарды босату үкімінен, сонымен қатар нақты бергендігін ресімдеуден тұрады және т.б.
Құрылу тәртібі бойынша құжаттар алғашқы және біріктірілген болып бөлінеді. 
Алғашқы құжаттар әрбір жеке әрекетке олар орындалған сәтте құралады. Мысалы, кіріс кассалық ордері, шығыс кассалық ордері, материалдарды босатуға тлап, төлем тапсырмасы, негізгі құралдарды беру-тапсыру актісі, негізгі құралдарды істен шығару актісі және т.б.
Біріктірілген құжаттар құрылған алғашқы құжатардың негізінде ресімделеді. Оларды пайдалану біртекті әрекеттерге бақылау жасауды жеңілдетеді. Олар растаушы, бухгалтерлік толтырылған және аралас болуы мүмкін. Мысалы,  аванстық есептер, кассалық есептер, шоттардан банк көшірмелері, топтастырылған және жинақтау ведомостары. 
Шаруашылық әрекеттердің мазмұны бойынша құжаттар материалдық, ақшалай және есеп айырысу құжаттары болып табылады. 
  Материалдық құжаттар еңбек құралдары мен заттарының бар болуы мен қозғалысын көрсетеді. Оларға негізгі құралдар, материалдық емес активтер, ұзақ мерзімді салымдар, өндіріс қорлары мен шығындары жатады. Мысалы, негізгі құралдарды қабылдау-беру актілері, материалдық құндылықтарды кірістеу және босату құжаттары, өндіріс шығындары шоттары бойынша есеп тіркегіштерін толтыруға қажетті кестелер, анықтамалармен есеп айырысулар және ведомостар, шот-фактуралар, накладнойлар және т.б. 
Ақшалай құжаттар ақшалай қаражаттардың қозғалысын көрсетеді. Олардың көмегімен кассалық және банк әрекетері есептелінеді. Мысалы, чектер, банк көшірмелері, кассалық кіріс және шығыс ордерлері, ақшаны қабылдау түбіртегі, пошта және вексель маркалары, қарыздар, облигациялар, жинақ сертификаттары және т.б.
Есеп айырысу құжаттары кәсіпорынның заңды және жеке тұлғалармен есеп айырысуын көрсетеді. Мысалы, төлем тапсырмасы, есеп-төлем ведомостары және т.б. 
Әрекеттерді бейнелеу әдісі бойынша құжаттар бірреттік және жинақтау құжаттары болып бөлінеді. 
Бірреттік құжаттар бір рет жеке әрекетті немесе бірнеше бәруақытта орындалатын әрекеттерді бейнелеу үшін қолданылады. Ресімделгеннен кейін бірретік құжат бухгалтерияға түседі және бухгалтерлік есепте бейнелеу үшін негіз болып табылады. Мысалы, кіріс және шығыс кассалық ордерлері, есеп айырысу-төлем ведомостары және т.б. 
Жинақтау құжаттары біртекті қайталанатын әрекеттерді бейнелеу үшін нақыталатын кезеңге (апта, декда, ай) құрылады. Кезеңнің соңында есеп жазбалары үшін пайдаланылатын көрсеткіштер бойынша жиындары есептелінеді. Жинақтау құжаттары біріктірілген құжаттардан айырмашылығы біріктірілген құжаттар алғашқы құжаттардың негізінде толтырылады, олардың жиыны болып табылады, ал жинақтау құжаттары әрекеттердің жинақталуы жолымен біртіндеп құрылатын алғашқы құжат. Жинақтау құжаттарына лимиттік-алу карталары, екі апталық не айлық нарядтар және т.б. табылады. 
Толтырылған жері бойынша құжаттар ішкі және сыртқы болып бөлінеді.
Ішкі құжаттар кәсіпорында ішкі әрекеттерді бейнелеу үшін құрылады. Мысалы, кассалық кіріс және шығыс ордерлері, актілер, нарядтар, есеп айырысу-төлем ведомостары және т.б.
Сыртқы құжаттар нақты кәсіпорыннан тыс, ресімделген түрде келіп түсетін құжаттар болып келеді. Мысалы, шот-фактуралар, банк көшірмелері, тауарлы-көлік накладнойлары және т.б. 
Толтыру әдісі бойынша құжаттарды қолмен жасалынған және есептік техниканың көмегімен жасалынған құжаттарға жіктеуге болады. 
Қолмен толтыру жолымен құрылған құжаттар қолмен не жазба машинасымен толтырылады. 
Есептік техниканың көмегімен толтырылатын құжаттар автоматты түрде өндіріс әрекеттерінің орындалу сәтіндегі ақпаратын тіркеуге алады. 
Әрбір бухгалтерлік құжат онда орындалған әрекеттер туралы тиісті түсініктер алу үшін қажетті барлық керекті мәліметтерден тұратындай етіп рәсімделуі керек. Құжаттың құрамдасы болып табылатын осы мәліметтер реквизиттер деп аталады. 
Құжаттардың реквизиттері шаруашылық әрекеттердің сипатына байланысты болады. Әр түрлі әрекеттер үшін олар сан алуан болып келеді. 
Алайда көптеген құжаттарда кездесетін негізгі үлгі, оның ішінде олар ақпараттарды қағаз және машиналық тасушыларда және олар үшін міндетті болып табылатын реквизиттері бар. 
1.5.1 Түгендеу
 Түгендеу – бұл негізгі құралдар, тауарлы-материалдық құндылықтар, аяқталмаған өндіріс, ақша қаражаттары, есеп айырысуларды есеп мәліметтерімен салыстыратын бухгалтерлік есеп әдісі элементтерінің бірі болып табылады. Біз үшін бухгалтерлік есеп әдісі элементіне қатысты ол тек бухгалтерлік есептің маңыздылығын ғана емес, сонымен қатар бухгалтердің өмірінде-тәжірибе жүзінде өте қажетті болып табылғандықтан, осы сауалға неғұрлым толығырақ тоқталсақ. 
Түгендеуді меншік нысанынын, қызмет еті түрінен және жұмыс режимінен байланыссыз барлық кәсіпорындарда жүргізеді. Ол құжаттандырудың міндетті қосымшасы болып табылады. Тек түгендеуді құжаттандырудың көмегімен ғана барлық шаруашылық құбылыстарының толық және дұрыс бейнеленуін қамтамасыз етуге болады. 
Шаруашылық құралдарын қамту толықтығына байланысты түгендеу толық және ішінара болып бөлінеді. 
Толық түгендеуді, ереже бойынша, жылына бір рет жылдық есеп берудің алдында жүргізеді, оның мақсаты кәсіпорын балансында барлық активтер мен пассивтердің шынайы бейнеленіп көрсетілуін қамтамасыз етеді. Сонымен бірге толық түгендеу бақылау жүргізуші органдардың талап етуі бойынша да жүргізілуі мүмкін. 
Ішінара түгендеу түгенделетін объектілердің тек белгілі бір бөлігін ғана амтиды, яғни шаруашылық құралдарының қандай да бір түрін ғана, мысалы негізгі құралдар, кассдағы бар ақшалай қаражаттар.
Түгендеу сипатына байланысты келесідей бөлінеді:
Жоспарлы түгендеу жүргізудің мақсаты мен мүмкіндігіне байланысты алдын-ала белгіленген мерзімде жүзеге асырылатын түгендеу;
Кездейсоқ ұйым басшысының үкімімен, бақылаушы органдардың тапсырысымен, материалды-жауапты тұлғалардың ауысуы кезінде, стихиялық апаттардан кейін жүргізілетін түгендеу.
Түгендеуді тексерілетін құндылықтарға жауап беретін жауапты тұлға болып тағайындалған арнайы комиссия жүргізеді.
         Түгендеу жүргізу мерзімділігі, жиілігі, түгендеу комиссиясының құрамы әрбір ұйыммен дайындалатын есеп саясатында бекітіледі. 
Бухгалтерлік есеп стандартымен әр түрлі шаруашылық құралдары мен міндеттемелерге түгендеу жүргізу тәртібі қарастырылған, енді біз оның жүргізілуінің жалпы тәртібіне тоқталсақ.
Түгендеу жүргізудің алдында түгендеудің жұмыс комиссиясы мүшелеріне жұмыстың басталу мен аяқталуы мерзімдері бекітілген бұйрық ұсынады. 
Нақты қалдықтарын алуды аяқтаған күнге құндылықтардың кірісі мен шығысы бойынша барлық құжаттарды өңдеу аяқталып, талдау есебінің карточкаларында (кітаптарында) сәйкес жазбалар жүргізіліп, түгендеу күніне қалдықтары шығарылып болуы керек. 
Тауарлы-материалдық құндылықтардың нақты бар болуын тексеруді бастамас бұрын түгендеудің жұмыс комиссиясы келесілерді жүзеге асыруға міндетті:
· жеке кіретін және шығатын жерлері бар құндылықтар сақталған барлық сақтау орындарын, қосалқы орындарды пломбалау керек;
· барлық салмақ өлшегіш аспаптарының дұрыстығын тексеру керек;
· материалдық құндылықтар мен ақшалай қаражаттарының қозғалысы туралы түгендеу жүргізудің алдында соңғы кіріс және шығын құжаттарының реестерлері мен есеп берулерді алу керек.
Түгендеу комиссиясының төрағасы «түгендеу жүргізгенге дейін … күнге» (күні) деген белгімен реестерлерге тіркелген барлық кіріс және шығыс құжаттарына виза қояды. Ол бухгалтерияға есеп мәліметтері бойынша түгендеу жүргізудің алдында құндылықтардың қалдығын анықтау үшін негіздеме болып табылады. 
Құндылықтарға жауапты тұлғалар түгендеу жүргізудің алдында құндылықтарға барлық кіріс және шығыс құжаттары бухгалтерияға (орталық бухгалтерияға немесе орталық бухгалтерияның есепті-бақылау тобына) тапсырылды және оның жауапкершілігіне түскен барлық құндылықтар кірістелді, ал шығарылғандары шығындарға апарылды деп түгендеу тізімінде қолхат береді. Осыған ұқсас қолхаттарды құндылықтарды алуға берілген есеп беруге тиісті сомалары және сенімхаттары бар тұлғалардан да алады. 
         Кездейсоқ түгендеу кезінде барлық тауарлы-материалдық құндылықтарды түгендеу комиссиясының алдында түгендеуге дайындайды, ал қалған жағдайларда алдын-ала уақыттарда. Олар топтастырылған, сортталған және өздерінің атаулары, сорттары, мөлшерлері бойынша белгілі бір тәртіппен, олардың санын санауға қолайлы жағдайда болуы керек. 
Негізгі құралдар, шикізат, дайын өнім, тауарлар, ақшалай қаражаттар және басқа да құндылықтарды түгендеуді олардың орналасу орындары мен осы құндылықтарды сақтауға алған жауапты тұлғалар бойынша жүргізеді. 
Құндылықтардың нақты қалдықтарын тексеру материалды жауапты тұлғалардың (кассир, шаруашылық, сауда кәсіпорындары, секциялары, қойма, дайындау пункттері меңгерушілері және т.б.) міндеті түрде қатысуымен жүзеге асырылады.
           Түгендеу кезіндегі құндылықтардың бар болуы қайта санау, қайта салмағын өлшеу, қайта ұзындығын өлшеу жолымен анықталады. 
           Жабдықтаушының тиісуге болмайтын орауында сақтаулы материалдар мен тауарлар бойынша олардың саны таңдау жүргізу арқылы осы құндылықтардың бір бөлігін ғана міндетті тексеру негізінде анықталуы мүмкін. Материлдардың салмағын (көлемін) анықтауды өлшеу және техникалық есептеулер негізінде жүргізуге болады; өлшеу және есептеу актілері тізімге қосылады. Салмақталатын тауарлардың үлкен мөлшерін түгендеген кезде өлшеу ведомостарын түгендеудің жұмыс комиссиясының бір мүшесі мен материалды жауапты тұлға жүргізеді. Жұмыс күнінің соңында (немесе қайта өлшеу аяқталғаннан кейін) осы ведомостардың мәліметтерін салыстырады, және дұрыс жиынын түгендеу тізіміне енгізеді. Қайта өлшеу ведомостарын түгендеу тізіміне қосады. 
Түгенделетін құндылықтар мен объектілердің атауларын, олардың санын есепке алынатын номенклатура бойынша және өлшем бірліктері бойынша тізімде көрсетеді.
Түгендеу тізіміне түгендеудің жұмыс комиссиясының барлық мүшелері мен материалды жауапты тұлға қолдарын қояды. Тізімнің соңында материалды жауапты тұлға комиссияның көзінше құндылықтарды түгендеуді растайтын қолхат береді.
Материалды жауапты тұлғалар ауысқан кезде жүргізілетін түгендеу кезінде құндылықтардың нақты бар болуын тексеру кезінде түгендеу тізімінде құндылықтарды қабылдаған тұлға оларды қабылдағаныдығы туралы, ал тапсырған тұлға оларды тапсырғандығы туралы қолтаңба қояды. 
Шаруашылыққа қатысы жоқ, бірақ онда тұрған құндылықтарға жеке тізімдер жасалынады. 
Егер құндылықтарды түгендеу бір күннің ішінде аяқталмаса, онда келесі күндердің ішінде міндетті түрде аяқталуы тиіс. Мүндай кезде құндылықтар сақталынған орындар түгендеу комиссиясы кеткен кезде мөртаңбалануы қажет. Түгендеу комиссиясының жұмысы кезіндегі пломбир комиссия төрағасының қолында сақталады. Түгендеу комиссисы жұмысының үзілісі кезінде (түскі мезгілде, түнгі уақытта, басқа да себептер бойынша) тізімдер түгендеу жүргізіліп жатқан жаьық орындағы жәшіктерде (сөре, сейф) сақталуы керек. 
Түгендеу комиссиясының жұмысын түгендеу нәтижесі, сонымен қатар қойма шаруашылығы жағдайын тексеру мен тауарлы-материалдық құндылықтардың сақталуын қамтамасыз етілуін көрсететін хаттамамен ресімдейді. 
Пайдаланылатын және толық емес тауарлы-материалдық құндылықтардың бар болуы кезінде хаттамада оларды әкелу уақыты, жадықтаушының аты, түгендеу жүргізу кезіндегі құндылықтардың жағдайы мен олардың сапаларының түсу себептері көрсетіледі. Осындай тауарлы-материалдық құндылықтарға арнайы түгендеу тізімдерін жасайды, ал осы құндылықтардың өздері сақтау орындарында ерекше орналастырылады. 
Жарамсыз болып қалған құндылықтарға жеке түгендеу тізімін жасайды. Комиссия хаттамасында оларды жеке көрсетеді және бүліну себептері мен оған кінәлі тұлғалар көрсетіледі. 
Хаттамада комиссия түгендеу қорытындысы бойынша өздерінің шешімдерін жазады және анықталған кемшіліктер, жетіспеушіліктер есебі мен қайта сорттағандағы артықшылықтар, сонымен қатар табиғи кему нормасы шегінде жетіспеушіліктерді шығару  бойынша олардың алдын-алу шараларын ұсынады.  
Түгендеу аяқталғаннан кейін барлық материалдар бойынша және комиссия хаттамасын үнемі қвзмет етуші түгендеу комиссиясына қарауға береді. 
          Басқа кәсіпорындардың қоймасында сақталған тауарлы-материалдық қорларды жауапты сақтауға бергендігін растаушы құжаттардың негізінде тізімге алады. Тізімде осы құндылықтардың атауын, санын, сортын, нақты құнын (есеп мәліметтері бойынша), жүктің сақтауға алынған күні, сақтау орны, құжаттардың нөмірі мен күнін көрсетеді. 
Жауапты түрде сақтауға кәсіпорындардан алынған осы құндылықтарға түгендеу тізімінің көшірмесін комиссия құжаттар бойынша бекітілген құндылықтардың нақты бар болуын (түгендеу тізімі көшірмесінің мәліметтері бойынша) санымен салыстырады.
Түгенделетін негізгі құралдар, тауарла-материалдық құндылықтар, материалдық емес активтерді тізімге енгізеді (нысаны төменде берілген); ақшалай қаражаттар, бағалы қағаздар мен есеп айырысулар түгендеуін актпен ресімдейді (нысаны төменде берілген).
Түгендеу тізімдері есептеу немесе басқа техникалардың көмегімен, сондай-ақ қолмен толтыру әдісімен толтырылуы мүмкін. 
Ешқандай шимайлар мен өшірулер жүргізуге жол берілмейді. 
Түгендеу тізімдерінде толтырылмаған бос бағандар қалдыру ұсынылмайды. Тізімдердің соңғы беттерінде толтырылмаған бағандар сызылады. 
Егер материалды жауапты тұлға түгендеу жүргізіп болғаннан кейін түгендеу тізімдерінде қате тауап алған жағдайда (қойма, секция ашылғанға дейін және т.б.), осы туралы түгендеу комиссиясына хабарлауына болады. Материалды жауапты тұлғаның жетіспеушіліктер немесе артықшылықтар атауларында, бос жіберіліп кеткенде, дұрыс санамай кеткенде болған қателіктерден туындағандығы жөніндегі өтініші түгендеу жүргізілген қойма, кілет, секция ашылғанға дейін қабылданады. 
Түгендеу комиссиясы көрсетілген фактілерді тексеруді жүзеге асырады және олар расталған кезде белгіленген тәртіп бойынша табылған қателерді жөндеуді жүзеге асырады. 
Қателерді жөндеу тізімнің барлық даналарында дұрыс емес жазбаларын сызу жолымен және сызылғандардың астынан дұрыстарын жазу жолымен жүргізіледі. Қатені жөндеу түгендеу комиссиясының барлық мүшелерімен және материалды жауапты тұлғалардың қолымен расталады. 
Түгендеу тізіміне жетіспеушіліктер мен артықшылықтарды жасыру мақсатында нақты мәліметтер туралы дұрыс емес мәліметтерді жазатын болс, түгендеу комиссиясы белгіленген тәртіп бойынша жауапкершілік атқарады. 
Бухгалтерияда түгендеу тізімінің мәліметтері есепте көрсетілген қалдықтармен салыстырылады және есеп мәліметтерінен ауытқу анықталған позициялар бойынша салыстыру ведомостары құрылады (салыстыру ведомосының нысаны төменде берілген).
Үнемі әрекет етуші түгендеу комиссиясы салыстыру ведомостарының дұрыстығын тексереді және өз қорытындыларын түгендеу нәтижесі бойынша хаттамада көрсетеді. Онда жетіспеушілік, жоғалту және артықшылыққа кінәлілер мен оның себептері туралы толық мәліметтер келтіріледі, сонымен қатар кінәлі адамдарға қатысты қандай шаралар қолданылғандығы, әрі бухгалтерлік есеп мәліметтеріне қарсы құндылықтардың нақты бар болуын реттеу бойынша ұсыныстар келтіріледі. 
Бухгалтерлік есеп стандарттарына сәйкес түгендеу нәтижелерін келесідей тәртіппен реттейді:
- артықшылықтар мен жетіспеушіліктердің өзара есебі (қайта сорттау бір кезде және бір материалды жауапты тұлғада, сондай-ақ бір атаулы құндылықтарға қатысты болған кезде жіберіледі);
- бухгалтерлік есепте өзара есеп көрсетілмейді;
- артықшылықтар келешекте кінәлі адамдарды және олардың туындау себептерін бекітумен кірістеуге алынады. Бұдан бухглтерлік есепте актив есебі шоттары дебеттеледі және кірістелген артықшылықтар кәсіпорын табысы болып табылғандықтан, басқа да табыстар шоттары кредиттеледі;
- кұндылықтардың жетіспеушілігін олардың туындау себептерінен тәуелсіз материалды жауапты тұлғалардың мойындарына апарады;
- табиғи кему нормасы шегінде жетіспеушіліктерді өндіріс шығындарына апарады (құралдардың нақты түрлеріне табиғи кему нормалары салалық министрліктермен бекітіледі);
- табиғи кему нормаларына артық жетіспеушіліктерді, құндылықтардың бүлінуінен жоғалтуларды, сонымен қатар нақты кінәлілер жоқ болғандағы ұрлықтарды және материалды жауапты тұлғалардан іздестірудің негізсіздігі кезінде оларды кезең шығындарына апарады;
- кінәлі адамдар бекітілген жетіспеушіліктер, құндылықтардың бүлінуінен жоғалтулар нақты кінәлі адамдардан іздестіріледі. Бухгалтерлік есепте кәсіпорын алдындағы нақты кінәлі тұлға дебиторлық қарыз ретінде ресімделеді.
	Түгендеуді уақытынды және сапалы жүргізу шаруашылық.құралдарының нақты бар болуының есеп мәліметтері мен олардың сақталуын қамтамасыз етеді.
    	   Кәсіпорынмен жүргізілетін барлық шаруашылық әрекеттері растаушы құжаттармен ресімделуі керек. Бұл құжаттар негізінде бухгалтерлік есеп жүргізілетін алғашқы есеп ақпараты қызметін атқарады, сондықтан құжаттандыру бухгалтерлік есеп әдісінің ең негізгі элементтерінің бірі болып табылады. 
1.5.3 Есеп регистрлері мен бухгалтерлік есеп формалары 	
Шаруашылық әрекеттерін құжаттандыру есеп жұмысының бірінші кезеңі болып табылады. Алайда құжаттарда  тек жеке шаруашылық әрекеттері ғана тіркеледі, сондықтан құжаттандыру шоттарда жүзеге асырылатын осы әрекеттердің жүйелі топтастырылуы мен қорытындылануын бере алмайды. 
Шоттар бойынша шаруашылық әрекеттеріндегі жазбаларын меңгеру үшін шоттардың Т-бейнелі сызбасы пайдаланып келді. Ал тәжірибе жүзінде осы мақсаттарға  е с е п    т і р к е г і ш т е р і  қолданылады.
Есеп тіркегіштері  дегеніміз шаруашылық құралдары мен әрекеттерін тіркеу үшін пайдаланылатын кестеленген қағаз парақтары..
 Есеп тіркегіштеріндегі жазбалар алдын-ала ресімделген және өңделген алғашқы құжаттардың нгізінде жасалады және есеп жұмысының маңызды учаскесі болып табылады, өйткені олардың дұрыстылығы мен уақыттылығынан есептің өзінің уақыттылығы, бухгалтерлік есеп беруді тапсырудың сапасы мен мерзімі байланысты болып келеді. 
Бухгалтерлік есепті жүргізу тәжірибесінде есеп тіркегіштерінің әр түрлі нысандары қолданылады, бірақ олардың барлығын келесідей белгілері бойынша топтастыруға болады:
- сыртқы түрі; 
- бухгалтерлік жазбалар сипаты;
- есеп жазбаларының көлемі және оларды қорытындылау дәрежесі; 
- құрылу нысаны.
Сыртқы түрі бойынша  есеп тіркегіштері бухгалтерлік кітаптарға, карточкаларға, бос парақтарға, машинограммаларға бөлінеді.
Бухгалтерлік кітаптар  дегеніміз шаруашылық әрекеттері жазбаларына арналған түптелген, кестеленген және нөмірленген қағаз парақтары. Әрбір кітаптағы беттердің кестеленуі мен тіркегіштерінің сипаты жазбалардың сипаты мен тіркегіштердің мақсатына байланысты әр түрлі болып келеді. Кітап, ереже бойынша, бір жылға ашылады., оның бірінші бетінде жазбалары бір жыл бойы жүргізілетін шоттар мен субшоттардың атаулары беріледі. Өте маңызды мақсаты бар кейбір кітаптарда барлық парақтары шнурланады және «Осы кітапта мынанша парақ нөмірленген және шнурланған» деген жазу жазылып, жауапты тұлғалардың қолтаңбасымен және мөртаңбамен бекітіледі. 
Негізгі есеп тіркегіші ретінде кітаптар ХІІІ ғ. бастап кеңінен қолданыс тапқан. Ұзақ уақыт бойында кітаптар есеп тіркегіштерінің жалғыз ғана түрі болып табылды. 
Олардың жүргізілуінің бірқатар мәнді кемшіліктері бар, оның ең бастысы кітаптағы жазбаны бір уақытта тек бір ғана жұмысшы жүргізгендіктен, есеп жұмысшыларының еңбегін бөлу қиындығы. Бухгалтерлік кітаптарды қолдану есептің автоматтандырылу мүмкіндігіне жол бермейді. Осымен бірге кітаптар түптеудің бар болуына байланысты оң қасиеттері де бар екендігін атап өткеніміз де жөн. Оның ішінде, парақтарды түптеу және үздіксіз бекіту есеп жазбалары парақтарын жоғалтудан және әр түрлі қасақана әрекеттерден сақтаудың маңызды құралы болып табылады. 
Сондықтан бухгалтерлік кітаптар қазіргі кезде жеке объектілердің талдау есебі, сонымен қатар жинақтау есебі (Бас кітап) мен кассалық әрекеттердің есебі (кассалық кітаптар) үшін пайдаланылады. 
Карточкалар – бұл баспаханалық әдіспен қажетті тіркегіштері басылған шамамен қатты қағазды кестеленген жеке беттер. Карточкалар оларды картотекада бірге сақтауға мүмкіндік беретін белгілі стандартты мөлшерде болады. 
Картотека онымен жұмыс жасауды жеңілдететін бірқатар әдістемелері бар.  Оның ішінде, картотека индикатор деп аталатын әр түрлі түстегі пластинкалармен бекітілетін қажетті картон бөлгіштерімен тараулар мен топтарға бөлінуі мүмкін. Ол карточкаларды жылдам табу үшін жасалады. Карточкаларды ашу кезінде оларды рет-ретімен нөмірленетін арнайы реестрде тіркейді. Бұл оларды сақтауға бақылау жасауға, ал карточканы жоғалтқан жағдайда қайта қалпына келтіруге мүмкіндік береді.
Карточкаларды материалдар, дайын өнім, тауарлар есебінің айтарлықтай талдау шоттарының саны жүргізілетін есеп жұмысының учаскелерінде қолдану дұрыс. Картотекада карточкалар топтар бойынша орналастырылады. Демек, материалдар бойынша карточкалар материалдар түрі бойынша, ал оның ішінде срттары, мөлшердері және басқа да белгілері бойынша орналастырылады. Есеп беруге тиісті тұлғалармен есеп айырысу, әр түрлі дебиторлармен және кредиторлармен есеп айырысу алфавит бойынша құрылады. 
Бухгалтерлік кітаптардан карточкаларға көшу бухгалтерлік есептегі жазбалар техникасының жетілдірілгендігі туралы куә. Карточкаларды пайдалану бухгалтерия қызметкерлері еңбегін бөлуді, олардың еңбек өнімділіктерін жоғарылатуға, есеп тіркегіштерінің автоматтандырылуын кеңінен қолдануға мүмкіндік береді. 
Бос парақтар, карточкаларға қарағанда, мөлшері жағынан біршама үлкен, тіркегіштердің көптеген санынан тұрады, оларда күнтізбелік тәртіппен есеп мәліметтері рет-ретімен жинақталады. Оларды журналдар деп атау қабылданған. Олар жеке парақтарды алуға және оңай салуға мүмкіндік беретін арнайы папкаларда немесе тіркегіштерде сақталынады. 
Машиннограммалар дегеніміз ақпараттардың машинаның көмегі нәтижесінде алынан арнайы тіркегіштер. Оларда болатын мәліметтер әр түрлі деңгейлі қорытындыларға бөлінудің арнайы белгілері бойынша  топтастырылады: жеке, аралық, жылпы және біріктірілген. Машиннограммалар есеп пен басқаруға қажетті барлық қажетті мәліметтерден тұрады. 
Есепте есеп тіркегіштерінің қандай да нысандарының-кітаптар, бос парақтардың қолданылуы олардың ерекшеліктерімен және кәсіпорынның есеп саясатымен анықталады. 
Бухгалтерлік жазбалар сипаты бойынша есеп тіркегіштері келесі топтарға бөлінеді: хронологиялық, жүйелік, аралас.
Хронологиялық тіркегіштер шаруашылық әрекеттерін рет-ретісен кезегі бойынша тіркеу үшін пайдаланылады. Хронологиялық есеп тіркегіштеріне мысал ретінде есептің мемориалды-ордерлік нысаны кезінде жүргізілетін арнайы тіркеу журналын алуға болады. Журналда шаруашылық әрекеттері олардың бухгалтерлік жазбалармен ресімделу шамасы бойынша тіркеуге алынады: жазбалардың реттік нөмірі, оның күні мен сомасы жазылады. Яғни, журналда тіркелген әрекеттердің жалпы қорытындысы шоттар бойынша жазбалардың толықтылығын тексеруге мүмкіндік береді. 
Жүйелі есеп тіркегіштерінде шаруашылық әрекеттері корреспонденцияланатын шоттар бойынша тіркеледі. Оған мысал болып Бас кітап, талдауесебінің кітаптары мен карточкалары табылады. 
Шаруашылық жүргізу тәжірибесінде аралас тіркегіштер кең қолданыс тапты. Оларда хронологиялық және жүйелік жазбалар біріктіріледі. Аралас тіркегіштерде жазбалар неғұрлым көрнекті, есеп тіркегіші бойынша еңбек шығындары қысқартылады, хронологиялық және жүйелік жазбалар біріктірілген есеп тіркегішінде жүргізілгендіктен, қате жіберу мүмкіндігі де кемиді. Аралас есеп тіркегіштеріне хронологиялық және жүйелік жазбалар біріктіріліп берілетін журнал-ордерлер, оларға ведомостар жатады. 
Есеп жазбаларының көлемі және оларды қорытындылау дәрежесі бойынша есеп тіркегіштері жинақтау және талдау мәліметтері есебіндегі әр түрлі мақсаттарға байланысты жинақтау, талдау және аралас есеп тіркегіштеріне бөлінеді. 
Жинақтау есебі тіркегіштері жинақтау есебінің көрсеткіштерін көрсету үшін қолданылады. Оған мысал ретінде Бас кітапты айтуғаболады. Жинақтау тіркегіштеріне жазбалар күн сайын немесе ай сайын жүргізілуі мүмкін.
Талдау есебінің тіркегіштері талдау есебінің көрсеткіштерін көрсету үшін қолданылады. Жалпы қатар бойынша талдау тіркегіштерін құру үшін әр түрлі кәсіпорындарда келесідей болып бөлінетін карточкалардың үлгі нысандары қолданылады: сандық есеп, сандық-сомалық есеп, контокорренттік және көп кестелі.
Сандық есепті карточкалар тек сандық өлшемдегі әрекеттерді бейнелеуге арналған. Мұндай карточкалар қоймадағы тауарлы-материалдық құндылықтар есебі үшін қолданылады. 
Сандық - сомалық есеп карточкалары әрекеттерді заттай, сондай-ақ ақшалай өлшегіштермен бейнелеу үшін пайдаланылады. Оларда сомалары мен сандары жазу кестелері қарастырылған. 
Контокоррентті карточкалар тек ақшалай өлшемде ғана есеп жүргізуге арналған. 
Көп кестелі карточкалар жеке бөліктердің жазбалар детализациясы талап етілетін шоттар бойынша ақшалай өлшегіштерде есеп жүргізу үшін пайдаланылады. 
Есеп тіркегіштерінің құрылу нысаны бойынша біржақты, екіжақты, көп кестелі, сызықты және шахматты болып бөлінеді.
Біржақты тіркегіштердің  айтарлықтай ерекшелігі болып кіріс (дебет) және шығыс (кредит) бағандары бір жақта орналасуы табылады. Мұндай тіркегіштерге материалдық құндылықтар есебіне арналған әр түрлі карточкалар жатады. Есеп бір парақта ақшалай, заттай немесе бәр уақытта екі өлшегіште де жүргізіледі. Біржақты тіркегіштер жинақтау және талдау есебінде қолданылады. Олар келесідей болып келеді:
Екіжақты тіркегіштер шот нысанында болады, яғни дебеттік жағы ашылған парақтың сол жағында, ал кредиттік –оң жағында болады. Екіжақты тіркегіштер есептің қолмен жүргізілетін әдісі кезінде жинақтау және талдау есебінде жүргізіледі. Екіжақты тіркегіш келесідей нысанда болады:
Көп бағанды нысандарда мәліметтер дебеттік және кредиттік жақтарында ашылған түрде корреспонденцияланатын шоттар бөлігінде тіркеледі. 
Сызықты тіркегіштер оларда біртекті ақпараттарды бір жолда жазуға болатындығымен және осы жолмен қосымша мәліметерді де жазуға болатындығымен түсіндіріледі. Демек, егер бір жолда есептелген төлемақыны көрсетсек, осы жол бойынша барлық аударымдар мен ұсталынымдарды да жазуға болады. 
Шахматты тіркегіштер шахматтық қағидасы бойынша құрылған, онда әрбір жазылған сома екі белгіні сипаттайды, мысалы: дебеттелетін және кредиттелетін шот немесе алынған материалдың түрі мен оны алу көзі. 
Шаруашылық әрекеттерін есептік тіркеу процесін жалпы белгісі бойынша келесідей сызба түрінде  көрсетуге болады:


Баланс
Құжаттар 
Жинақтау және талдау шоттары





Осы кезеңдердің әрбіреуінің мағынасы келесіде:
Құжаттарда әрбір жеке әрекет тіркеледі;
	Жинақтау және талдау шоттарында кәсіпорынның шарушылық құралдары мен әрекеттерінің ағымдағы есебі мен топтастырылуы жүргізіледі;
	Баланста кәсіпорынның шаруашылық құралдары мен олардың құрылу көздері мерзім бойынша белгілі бір күнге қорытындыланады және ақшалай бағалаумен көрсетіледі.
Бухгалтерлік есеп әдісін келешекте рет-ретімен ашу және нақтыландыру тәртібі үшін жинақтау және талдау шоттары бойынша кәсіпорынның шаруашылық құралдары мен әрекеттерін топтастыру және қорытындылау жүргізілетін есеп тіркегіштерінің негізгі түрлері қарастырылған. 
Енді есеп тіркегіштеріне жазбалар жүргізу тәртібімен танысуымыз керек. Есеп тіркегіштеріне жазбалар жүргізу сапасы есепте айтарлықтай маңызды рөл атқарады. Ол есеп мәліметтерінің сапасын көтеру мен уақыттылығын жетілдіру ісінде шешуші факторлардың бірі болып саналады. 
Осыған байланысты есеп жазбаларына келесідей талаптар қойылады: құжатталық, уақыттылық, қысқалық нақтылық, анықтылық. 
Осы талаптарға сәйкес есеп тәжірибесімен есеп тіркегіштерінде жазбалар жүргізудің бірқатар ережелері жасалған. 
Ең алдымен есеп тіркегіштеріне жазбалар ресімделген, тексерілген, және өңделген құжаттар негізінде жүргізілуі керек. Жазбалар аяқталғаннан кейін әрбір құжатта оны екінші рет пайдаланбас үшін осы құжаттың көрсеткіштері қай есеп тіркегішінде көрсетілгендігі туралы белгі жасалынады. 
Есеп тіркегіштеріне жазбалар жазу мазмұны есеп тіркегішінің түрімен, оның құрылуымен және мақсатымен анықталады. 
Жазбалардың неғұрлым маңызды, мәнді элементтері болып табылатын:
1) тіркегішке жазу күні;
2) жазба жүргізілген құжаттың нөмірі мен күні;
3) жазбалардың мазмұны талап етілетін негіздеме;
4) корреспонденцияланатын шоттардың нөмірлері мен талдау есебінің позициялары;
5) сомасы. 
Осы элементтердің барлығы есеп тіркегіштерінің барлық түрлері мен нысандарында жеке кесте, баған және басқа да қарастырылатын тіркегіштер түрінде кездеседі. 
Есеп тіркегіштерінде мәтінін қысқа және аздап, ал мағынасын тура және анық етіп жазу керек. Бұнымен қоса сандары мен мәнінін оңай әрі дұрыс оқу үшін анық және түсінікті етіп жазу керек. Бұл қатені тез анықтауға және ол туындаған кезде бірден жөндеу үшін маңызды болып табылады. 
Есеп тіркегіштерінде жазбалардың жиындарын есептегенде және салыстырғанда кей кездерде қателер жіберілуі мүмкін. 
Алайда бір ғана қатенің бар екендігі фактісін бекіту мүмкін емес, өйткені біз қатенің қай жерде және немен түсіндірілетіндігін әлі білмейміз. Қателерді анықтағаннан кейін оларды табуымыз керек, яғни сол тіркегішті, оның бет нөмірін, қате кеткен жиынтық бөлігін табуымыз керек. Сонымен қатар қатенің мінң мен сипатын да анықтауымыз қажет. 
Қателерді табу – кейде өте күрделі, уақыт пен еңбек шығынын талап ететін іс болып табылады. Сондықтан қатені тез таба білу үлкен тәжірибелік маңызға ие болады. 
Қателерді іздеудің неғұрлым кең тараған әдісі болып жаппай тексеру немесе басқаша айтқанда жазбалар пунктировкасы табылады. Оның мәні қате табылған есеп тіркегішіндегі барлық жазбалар біртіндеп құжаттармен немесе осындай әрекеттер бейнеленген басқа есеп тіркегіштерімен салыстырылады. Әрбір тексерілген соманың алдында «V» белгісі қойылады. Мұндай тексеру кезінде қате міндетті түрде табылады. 
Қателер табылғаннан кейін оларды жөндеу жүргізіледі. Есеп жазбаларында қателерді дұрыс жөндеу есеп мәліметтері мен сандарының сенімділігі мен анықтылығын қамтамасыз ету ісінде үлкен маңыздылық атқарады. 
1) Корректуралық тәсіл қателіктер шаруашылық операцияларын құжаттарға бухгалтерлік өткізбе құру арқылы тіркеу барысында, есеп тіркелімдерінде қорытынды шығарылмай тұрып анықталғанда қолданылады. Қате жазу бір сызықпен сызылып, үстінен дұрыс сомасы немесе шоты жазылады. Мысалы,  кассаға есеп айырысу шотынан 5721 теңге келіп түсті. Бухгалтер бұл операцияға келесі бухгалтерлік өткізбе құрады:  
Дт 1010 Кт 1040  5271. Бухгалтерлік өткізбе сомасынан қате жіберілген. Қате келесі тәртіппен түзетіледі:                                          
                                                         5721
                 Д 1010           К1040      5271
2) Сторнолық жазу. Бұл тәсіл шоттар корреспонденциясында немесе сомасында қате жіберілгенде қолданылады. Есеп автоматтандырылған жағдайда операцияның сомасынан қате жіберілсе, бұл жазуды кері сан жазу деп атайды.
Мысалы, ұйымның кассасынан қызметкер Б.С. Султановқа операциялық шығыстарға 17520 теңге берілді.  Оған келесі бухгалтерлік өткізбе құрылған: 
             Дт  7210        Кт1010       17520,
Ал негізінен бұл соманы Б.С. Султановтың есебіне жазу керек еді. Мұндай жағдайда сторнолық жазу жазылады:
17520

   	  Дт 7210    Кт 1010                ,  ,          осыдан кейін дұрыс корреспонденция беріледі:  
 
     	Дт 1250       Кт 1010  17520     
Дәл осылай сторнолық жазу қате берілген жазудың күшін жояды. 
Егер операцияның сомасы ұлғайтылып қате берілсе, онда кері сан жазу тәсілі қолданылады. Мысалы, жоғарыда берілген операция бойынша кәсіпорын шығынына 17250 теңге апарылған делік. Онда кері сан жазу арқылы артық соманы алып тастаймыз.
                  Дт 7210      Кт 1010    17520
                  Дт 7210      Кт 1010      -270
Бұл тәсілді есеп тіркелімдерінің қорытындысы шығарылып қойылғаннан кейін де қолдануға болады. 
3) Қосымша жазу тәсілі шаруашылық операциясын бейнелеу кезінде сомасы азайтылып қате берілгенде қолданылады. 
Мысалы, кәсіпорын қызметкеріне 28547 теңге еңбек ақы есептелінді. Бухгалтер бұл операцияға келесі бухгалтерлік жазу құрады:
                   Дт 7210         Кт 3350   27547
Жетпей тұрған сомаға дәл осындай қосымша бухгалтерлік жазу құрылады: 
                  Дт 7210         Кт 3350     1000.
Бухгалтерлік есеп нысандары дегеніміз жинақтау және талдау есебі байланысын, шаруашылық әрекеттерін тіркеу әдістемесі мен техникасын, есеп үрдісін ұйымдастыру мен технологиясын анықтайтын есеп тіркегіштерінің жиынтығы. 
Есептің мемориалды-ордерлік нысаны кезінде алғашқы және жинақтау құжаттарының негізінде бірінші тіркеу журналына, одан кейін Бас кітапқа (жинақтау есбінің тіркегіші) жазылатын мемориалды ордерлер құрылады. Талдау есебі алғашқы және біріктірілген құжаттар негізінде жасалатын карточкаларда жүргізіледі. Жинақтау және талдау есептерінің мәліметтері бойынша айдың соңында бір-бірімен салыстырылатын айналым ведомосын құрады. 
Есептің мемориалды-ордерлік нысаны есеп үрдісінің қатаң кезектілігімен, есеп техникасының қарапайымдылығымен және дұрыстылығымен ерекшеленеді, осы нысан кезінде талдау тіркегіштерінің стандартты нысандары, есеп машиналары, тіркеудің көшірме әдісі кеңінен қолданылады. 
Алғашқы және біріктірілген құжаттар
Мемориалдық ордерлер
Бас кітап
Талдау шоттарының айналым ведомосы
Талдау есебінің тіркегіштері
Жинақтау шоттарының айналым ведомосы
Бухгалтерлік баланс   және басқа да нысандар 
Кассалық кітап
Тіркеу журналы
















                        жазба,                             жазбаларды салыстыру

Сурет 2 - Бухгалтерлік есептің мемориалды-ордерлік нысаны

Журнал – ордерлер – арнайы кестеленген бос парақтарда шахматтық қағида бойынша құрастырылған бухгалтерлік тіркегіштер.
Есептің журнал-ордерлік нысанының негізгі ерекшеліктері келесілер болып саналады:
	- шаруашылық әрекеттерін есепке алу үшін тек кредиттік белгісі бойынша жазбалар жүргізілетін журнал-ордерлердің қолданылуы;
	- журнал-ордерлер қатарында жинақтау және талдау есептерінің біріктірілуі;
	- журнал-ордерлерде жүйелік жазбалардың хронологиялық жазбалармен бірге бірігуі;
	- журнал-ордерлерде шаруашылық әрекеттерінің бақылау және есеп беру құру үшін қажетті көрсеткіштерінің көрсетілуі;
	- журнал-ордерлер мен Бас кітаптың рационалды құрылуының арқасында жазбалар санының қысқартылуы.
Бухгалтерлік есептің журнал-ордерлік нысанының қолданылуы есептің күрделілігін айтарлықтай азайтуға мүмкіндік береді. Оған бір тіркегіште жинақтау және талдау есебінің, жүйелі және хронологиялық жазбалардың біріктірілуі, бірқатар тіркегіштердің алынып тасталуы (мемориалдық ордерлер, тіркеу журналы, жинақтау есебінің айналым ведомосы, талдау есебінің бірқатар ведомостары) есебінен жүзеге асырылады.
Есептің осы насыны есептің бақылау мағынасын жоғарылатады, есептерді құруды жеңілдетеді. 
Есептің журнал-ордерлік нысанының кемшіліктеріне мәліметтерді қолмен толтыруға және есептің механизациясын қиындатуға бағытталған журнал-ордерлердің күрделілігі мен қиындығы.


Кассалық кітаптар
Алғашқы және біріктірілген құжаттар
Журнал - ордерлер
Бас кітап
Бухгалтерлік баланс және басқа да нысандар
Талдау есебінің тіркегіштері
Талдау есебінің айналым ведомосы
Жинақтаушы және топтастырылған
ведомостар













                            жазба,                                 жазбаларды салыстыру

Сурет 3 - Бухгалтерлік есептің журнал-ордерлік нысаны

Қазіргі кезде бухгалтерлік есепті жетілдірудің басты бағыттары ақпараттарды автоматты түрде өңдеудің жаңа техникалық құралдарды пайдаланумен байланыстылығы. 
Есептің журнал – ордерлік нысаны кезіндеге көрсетілген кемшіліктердің айтарлықтай бөлігінен электронды есептеуіш машиналарын пайдалана отырып құрылған есептің автоматтандырылған нысаны еркін болып келеді. Жалпы түрде есептің осы нысанына ақпараттарды өңдеудің мынадай кезектілігі тән болып келеді: ақпараттарды машиналық тасымалдаушы – электронды есептеуіш машиналар – шығушы ақпараттар машинограммалары. 
Бухгалтерлік есептің автоматтандырылған нысандарының бір нұсқасы  сызбада келтірілген.

Шаруашылық әрекеттері
Алғашқы құжаттар
Ақпараттарды тіркеу құрылғысы
Машиналық  тасымал
даушыларға  мәліметтерді қолмен тасымалдау  құрылғысы
Үнемі және ауыспалы мәліметтер базалары
Есепті және анықтамалық  машинограммалар  видеограммы


















Сурет 4 - Бухгалтерлік есептің автоматтандырылған нысаны

Қазіргі уақытта ұйымдар көпфункционалды мәселелі-бағытталған мини-ЭЕМ — компьютерлермен интенсивті түрде жабдықталуда. Олар мәліметтерді дәстүрлі есеп тіркегіштерінде (карточкалар, парақтар және т.б.) және ақпараттарды машиналы тасымалдаушыларда (диск, барабан, перфолента, магниттік лента және т.б.) тікелей түрде жинақтауға мүмкіндік береді. 

Соңғы кездері шағын бизнесті кәсіпорындарға есеп тіркегіштерінің тек екі нысанын ғана – шаруашылық әрекеттері есебінің кітабы (жинақтау есебінің тіркегіші) мен талдау есебінің тіркегіштері болып табылатын сәйкес объектілер (негізгі құралдар, дайын өнімнің өндірістік қорлары және т.б.) есебінің ведомостарын пайдалануға рұқсат етілген. 
Шаруашылық әрекеттері есебінің кітабы не алғашқы құжаттар мәліметтері бойынша, не ведомостардың мәліметтерінің жиындары бойынша тікелей толтырылады. Берілген Кітап пен ведомостардың мәліметтері, егер олар жүргізілетін болса, баланс және бухгалтерлік есеп берудің басқа да нысандарын құру үшін пайдаланылады.
Есеп тіркегіштеріне жазбаларды шаруашылық әрекеттері орындалғаннан кейінгі екінші күні ресімделген бухгалтерлік құжаттардың (құжаттар және құжат айналымы туралы ережелерге сәйкес) негізінде жүргізеді. Жазбалар тәртібі негізінен күнделікті орындалатын шаруашылық әрекеттерінің санына байланысты болады. 
Егер кәсіпорында шаруашылық әрекеттері көп орындалатын болса, онда олар бірінші сәйкес ведомостарға, одан кейін ведомостардың жиынтық мәліметтері шаруашылық әрекеттер есебінің кітабына жазылады. мәліметтерді ведомостардан кітапқа дұрыс апару үшін әрбір ведомостың сәйкес бағандарында жақшаларда кітап бағандарына сәйкес келетін осы мәліметтер көрсетілуге тиіс сандар бейнеленген. 
Ведомость мәліметтерін шаруашылық әрекеттері есебі Кітабына жазбаларды тасымалдаудың кредиттік қағидасын да пайдалануға болады. Бұл жағдайда әрбір ведомостан шаруашылық әрекеттері есебі кітабының «Сома» бағанында ведомостың шығындар бөлімі бойынша жалпы сомасы жазылады және одан кейін барып Кітаптың сәйкес шоттары бойынша жеке сомалармен жеке-жеке жазылып түсіндіріледі. 
Ай аяқталғанда кітап жиындары жасалады және әрбір шот бойынша айналымдары есептеліп, соңғы қалдығы шығарылады. 
Барлық шоттардың дебеттік қалдықтарының жалпы жиыны шоттардың кредиті бойынша айналымдардың жалпы жиынымен және «Сома» бағаны бойынша жиындармен сәйкес келуі керек. Активтік және пассивтік шоттар бойынша соңғы қылдықтар да тең болуы керек. Әрбір жиынтық шоттары бойынша бастапқы және соңғы қалдықтары туралы мәліметтер бухгалтерлік баланс құру үшін пайдаланылады. 
Есептің ықшамдалған нысаны кезіндегі тіркегіштер құрамы мен оларда жазбалар жазу тәртібі сызбада келтірілген. 

Алғашқы және біріктірілген құжаттар
Шаруашылық әрекеттері есебі кітабы
Ведомосттар
Бухгалтерлік баланс және басқа да нысандар 












Сурет 5 -   Бухгалтерлік есептің «Бас журнал» ықшымдалған нысаны


Қазіргі кезде ұйымдарға бухгалтерлік есептің нысандарын өздері таңдауға құқық берілген. Ұсынылған нысандардың негізінде олар өздерінің нысандарын дайындаулары, есеп тіркегіштерін жетілдірулері және жалпы әдістемелік қағидаларды, сонымен қатар есеп ақпараттарын өңдеу технологияларын сақтай отырып тіркеу және өңдеу бағдарламаларын жасаулары мүмкін.

Бақылау сұрақтары:
1) Бухгалтерлік құжаттар, олардың есептегі ролі мен мәні. 
2) Құжаттар реквизиттері. Құжаттарды тексеру. 
3) Құжаттарды жіктеу. 
4) Түгендеудің мәні, оның түрлері. 
5) Түгендеуді өткізу және тіркеу тәртібі. 
6) Түгендеу нәтижесін анықтау мен оларды есепке алу.
7) Бағалау – субъектінің бухгалтерлік есеп объектісінің ақшалай өлшемі. 
8) Бағалаудың түрлері. 
9) Калькуляция, оның объектілері, калькуляциялық өлшем бірлігі. 
10) Шаруашылық процестер есебі. 
11) Есеп регистрлерінің мәні мен мағынасы. 
12) Есепте тіркеу жұмыстарын жүргізу тәртібі. 
13) Есеп регистрлеріндегі қате жазуларды түзету. 
14) Есептің мемориалды-ордерлік формасы
15) Есептің журнал-ордерлік формасы. 
16) Есептің автоматтандырылған формасы. 

